# Auli

### Fra Wikipedia, den frie encyklopedi

Auli er et tettsted på grensen av Nes og Sørum kommune i Akershus, øst for Glomma. Auli består av et tettbebygget strøk, Aulifeltet, med 3549 innbyggere. Av disse bor 3052 i Nes og 497 i Sørum (2006).

Aulifeltet ligger i et skrånende landskap med flott utsikt over store deler av Nes. Auli senter ligger nederst ved Aulifeltet, med Post i butikk, bibliotekkiosk, bank og butikker. Auli stasjon ligger i kort avstand fra Auli senter. I skogen bak Aulifeltet ligger Svarstadtjernet, med bademuligheter og turområder. Auli består også av veldig mange gårder, blant annet Grøndal gård. Litt bortenfor feltet har vi Auli kirke og Pinsemenigheten Betel.

Auli har også barneskole med rundt 270 elever fordelt på 7 trinn. Skolen består av 4 bygninger. "Firkanten" for 1. - 4. klasse, "Åttekanten" for 5. - 7. klasse, administrasjonsbygg for lærere og gymsal inkludert helsestasjon. Skolen har også skolefritidsordningen kalt "Sofus".

Auli mølle ble bygget i 1909 og var i bruk fram til 1985, mølledriften på Auli går tilbake til 1600-tallet. Museumet er åpent i mai til september.

Hentet fra «http://no.wikipedia.org../../../a/u/l/Auli.html»

Kategori: Steder i Akershus

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk